****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2021.gada 18.jūnijā Nr.25

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 9:00

SĒDI ATKLĀJ plkst. 9:00

SĒDES DARBA KĀRTĪBA:

1. Par Daugavpils valstspilsētas un Augšdaugavas novada Ilgtspējīgas attīstības stratēģijas 1.redakcijas apstiprināšanu un nodošanu publiskajai apspriešanai.
2. Par apropriācijas pārdali starp pašvaldības budžeta iestādēm un programmām.
3. Par pašvaldības budžeta ieņēmumu palielināšanu un līdzekļu piešķiršanu Komunālās saimniecības pārvaldei.
4. Par aizņēmuma ņemšanu ERAF projekta Nr.4.2.2.0/20/I/006 „Energoefektivitātes paaugstināšana Daugavpils pilsētas pašvaldības ēkā, Vienības ielā 30, Daugavpilī” īstenošanai.
5. Par apropriācijas palielināšanu un līdzekļu piešķiršanu no pamatbudžeta programmas „Izdevumi neparedzētiem gadījumiem” Daugavpils pilsētas domei.
6. Par līdzekļu piešķiršanu no pamatbudžeta programmas „Izdevumi neparedzētiem gadījumiem” Daugavpils pilsētas domes pamatbudžeta programmai „Daugavpils pilsētas vēlēšanu komisija”.
7. Par kustamās mantas atsavināšanu.
8. Par SIA „Daugavpils lidosta” piederošā nekustamā īpašuma Daugavpilī, Naujenes pagastā, „Lociki”, kadastra Nr.4474 002 0029, pieņemšanu bezatlīdzības lietošanā un neatkarīga eksperta aviācijas jomā atlīdzības noteikšanu.

SĒDI VADA – Daugavpils pilsētas domes priekšsēdētājs Igors Prelatovs

SĒDĒ PIEDALĀS - 13 Domes deputāti – A.Broks, J.Dukšinskis, R.Eigims, A.Elksniņš,

 A.Gržibovskis, L.Jankovska, R.Joksts, I.Kokina

 V.Kononovs, N.Kožanova, M.Lavrenovs,

 J.Lāčplēsis, I.Prelatovs, H.Soldatjonoka.

SĒDĒ NEPIEDALĀS – 2 Domes deputāti – R.Eigims – iemesls nav zināms

 A.Zdanovskis – iemesls nav zināms

SĒDĒ PIEDALĀS - pašvaldības administrācijas darbinieki:

 R.Golovans, A.Kokina, E.Upeniece, A.Jemeļjanovs,

 J.Oļenovs, A.Nikolajevs, T.Dubina,

 - pašvaldības budžeta iestādes darbinieki:

 E.Kleščinska, D.Krīviņa, N.Jefimovs, A.Pudāns

SĒDI PROTOKOLĒ - Domes protokolu lietvedības pārzines p.i. I.Šindina

**1.§ (388)**

**Par Daugavpils valstspilsētas un Augšdaugavas novada Ilgtspējīgas attīstības stratēģijas 1.redakcijas apstiprināšanu un nodošanu publiskajai apspriešanai**

**D.Krīviņa, I.Prelatovs**

Pamatojoties uz likuma "Par pašvaldībām" 14.panta otrās daļas 1.punktu, Teritorijas attīstības plānošanas likuma 5.panta pirmās daļas 3.punktu, 12.panta pirmo daļu, Administratīvo teritoriju un apdzīvoto vietu likuma pārejas noteikumu 9. un 25.punktu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 3.,67.,68.punktu, Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, ņemot vērā, ka 2021.gada 1.jūlijā stāsies spēkā Teritorijas attīstības plānošanas likuma 12.panta ceturtā daļa un Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 2.1 punkts, 16.punkts un 20.1 punkts, ņemot vērā Daugavpils pilsētas domes Attīstības komitejas 2021.gada 17.jūnija atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj**:

1. Apstiprināt Daugavpils valstspilsētas un Augšdaugavas novada Ilgtspējīgas attīstības stratēģijas 1.redakciju un nodot to publiskajai apspriešanai un Latgales plānošanas reģionam atzinuma saņemšanai.
2. Noteikt publiskās apspriešanas termiņu četras nedēļas no 13.jūlija līdz 10.augustam.
3. Publiskās apspriešanas sanāksmi organizēt 19.jūlijā, atbilstoši Covid-19 infekcijas izplatības pārvaldības likumā un citos normatīvajos aktos noteiktajām prasībām, par norises laiku un veidu izziņojot atsevišķi.
4. Lēmumu par Daugavpils valstspilsētas un Augšdaugavas novada Ilgtspējīgas attīstības stratēģijas 1.redakcijas apstiprināšanu un nodošanu publiskai apspriešanai piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā, pašvaldības tīmekļa vietnē [www.daugavpils.lv](http://www.daugavpils.lv).
5. Paziņojumu par Daugavpils valstspilsētas un Augšdaugavas novada Ilgtspējīgas attīstības stratēģijas 1.redakcijas apstiprināšanu un nodošanu publiskai apspriešanai ievietot Teritorijas attīstības plānošanas informācijas sistēmā, pašvaldības tīmekļa vietnē [www.daugavpils.lv](http://www.daugavpils.lv) un publicēt paziņojumu vietējā laikrakstā.
6. Ilgtspējīgas attīstības stratēģijas izstrādes vadītājai Sabīnei Šņepstei nodrošināt saziņu ar institūcijām un atzinumu saņemšanu.

Pielikumā: Daugavpils valstspilsētas un Augšdaugavas novada Ilgtspējīgas attīstības stratēģijas

 1.redakcija.

**2.§ (389)**

**Par apropriācijas pārdali starp pašvaldības budžeta iestādēm un programmām**

**E.Kleščinska, I.Prelatovs**

A.Elksniņš jautā, kamēr ir nepieciešamie naudas līdzekļi?

E.Kleščinska skaidro, ka līdzekļi ir nepieciešami prezentācijas izstrādei projekta “Eiropas kultūras galvaspilsēta 2027” ietvaros.

A.Elksniņš jautā, vai varat detalizētāk atšifrēt, kur tiks iztērēta nauda?

E.Kleščinska atbild, ka nauda tiek paredzēta režijai, scenogrāfijai un citām aktivitātēm.

I.Prelatovs lūdz Soldānes kundzei izskaidrot izmaksas.

D.Soldāne skaidro aktivitāšu izmaksas.

A.Elksniņš jautā, kurā datumā tiek ieplānota šī prezentācija?

D.Soldāne atbild, ka pati prezentācija tiek ieplānota 5.lūlijā, tomēr 30.jūnijā būs tehnisko sakaru pārbaude ar Kultūras ministriju.

A.Elksniņš jautā, kāpēc tas notiek tik vēlu, un kā būs ar līgumiem? Vai ir izvēlēti konkrēti pretendenti?

D.Soldāne atbild, ka pie videomateriāliem tika nolemts piesaistīt Ivaru Utinānu, jo viņš var gan nofilmēt jaunu, gan izmantot savu datu bāzi, un scenogrāfijai piesaistījuši Martu Folkmani.

A.Elksninš jautā, vai veicāt aptaujas procedūru?

E.Kleščinska atbild, ka māksliniekus izvēlas balstoties uz viņu kompetences līmeni.

A.Elksniņš jautā, kāpēc tomēr tas notiek tikai tagad?

D.Soldāne atbild, ka informāciju no Kultūras ministrijas par tehniskajiem prezentācijas jautājumiem saņēmām tikai aizvakar vakarā, bet tomēr vēl ir laiks visu paspēt.

A.Elksniņš jautā, cik daļu no šis naudas segs Rēzeknes pašvaldība?

D.Soldāne atbild, ka Rēzeknes pašvaldība nodrošina visu tehnisko prezentācijas filmēšanu un tiešraidi žūrijai.

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 34.punktu, ņemot vērā Izglītības un kultūras jautājumu komitejas 2021.gada 17.jūnija sēdes atzinumu, Daugavpils pilsētas domes Finanšu komitejas 2021.gada 17.jūnija sēdes atzinumu, atklāti balsojot: PAR – 9 (A.Broks, J.Dukšinskis, L.Jankovska, R.Joksts, I.Kokina, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – 4 (A.Elksniņš, A.Gržibovskis, V.Kononovs, N.Kožanova), **Daugavpils pilsētas dome nolemj:**

1. Veikt apropriācijas samazināšanu Daugavpils pilsētas domes Kultūras pārvaldei (reģ.Nr.90001206849, juridiskā adrese: K. Valdemāra iela 13, Daugavpils) pamatbudžeta apakšprogrammā „Kultūras pasākumi” par EUR 8 423 (*astoņi tūkstoši četri simti divdesmit trīs eiro 00 centi*)saskaņā ar 1.pielikumu.
2. Veikt apropriācijas palielināšanu Daugavpils pilsētas domei (reģ. Nr.90000077325 juridiskā adrese K.Valdemāra iela 1, Daugavpils) pamatbudžeta apakšprogrammā “Dalība konkursā „Eiropas kultūras galvaspilsēta 2027”” par 8 423 EUR (*astoņi tūkstoši četri simti divdesmit trīs eiro 00 centi*) saskaņā ar 2.pielikumu.

|  |  |
| --- | --- |
| Pielikumā:  | 1. Daugavpils pilsētas Kultūras pārvaldes pamatbudžeta apakšprogrammas „Kultūras pasākumi” ieņēmumu un izdevumu tāmes grozījumi 2021.gadam.
2. Daugavpils pilsētas domes pamatbudžeta programmas “Dalība konkursā „Eiropas kultūras galvaspilsēta 2027”” ieņēmumu un izdevumu tāmes grozījumi 2021.gadam.
 |

Par balsošanas motīviem: V.Kononovs.

**3.§ (390)**

**Par pašvaldības budžeta ieņēmumu palielināšanu un līdzekļu piešķiršanu Komunālās saimniecības pārvaldei**

**A.Pudāns, I.Prelatovs**

A.Elksniņš lūdz izstāstīt par iepirkuma procedūru.

A.Pudāns skaidro, ka iepirkumā piedalījās piecas kompānijas, no tiem ar SIA “DSM Meistari” tika piešķirta tiesība slēgt līgumu. Kavējums sanāca tāpēc, ka tika iesniegta sūdzība no SIA “CBF&LANDSCAPE”, bet viņi šajā strīdā tika zaudējuši. Tas ir Valsts budžeta transferts un 85 % no projekta kopējām izmaksām sedz valsts.

A.Elksniņš jautā, kāda bija paredzama līgumcena iepirkumam un kādi bija pretendentu piedāvājumi?

A.Pudāns skaidro pretendentu piedāvājumus.

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Ministru kabineta 2021.gada 2.jūnija rīkojumu Nr.45 „Par atbalstītajiem pašvaldību investīciju projektiem valsts aizdevumu piešķiršanai Covid-19 izraisītās krīzes seku mazināšanai un novēršanai”, ņemot vērā Daugavpils pilsētas domes Finanšu komitejas 2021.gada 17.jūnija sēdes atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Palielināt pamatbudžeta ieņēmumus „Valsts budžeta transferti” **350 579 EUR** (*trīs simti piecdesmit tūkstoši pieci simti septiņdesmit deviņi eiro*) apmērā un novirzīt Komunālās saimniecības pārvaldei investīciju projekta „Aizpilsētas parka teritorijas labiekārtošana un apgaismojuma izbūve Daugavpilī” īstenošanai.
2. Veikt apropriācijas palielināšanu Daugavpils pilsētas pašvaldības iestādei „Komunālās saimniecības pārvalde” (reģ. Nr.90009547852, juridiskā adrese: Saules iela 5, Daugavpils) pamatbudžeta programmā „Investīciju projekti (izņemot ES un citu finanšu instrumentu finansētie projekti” par **350 579 EUR** (*trīs simti piecdesmit tūkstoši pieci simti septiņdesmit deviņi eiro*) saskaņā ar pielikumu.
3. Paredzēt Daugavpils pilsētas pašvaldības 2022.gada budžetā līdzekļus investīciju projekta „Aizpilsētas parka teritorijas labiekārtošana un apgaismojuma izbūve Daugavpilī” līdzfinansējumam **26515 EUR** (*divdesmit seši tūkstoši pieci simti piecpadsmit eiro*).

Pielikumā: Daugavpils pilsētas pašvaldības iestādes „Komunālās saimniecības pārvalde” pamatbudžeta programmas „Investīciju projekti (izņemot ES un citu finanšu instrumentu finansētie projekti)” ieņēmumu un izdevumu tāmes grozījumi 2021.gadam.

**4.§ (391)**

**Par aizņēmuma ņemšanu ERAF projekta Nr.4.2.2.0/20/I/006 „Energoefektivitātes paaugstināšana Daugavpils pilsētas pašvaldības ēkā, Vienības ielā 30, Daugavpilī” īstenošanai**

**E.Upeniece, I.Prelatovs**

Pamatojoties uz likuma “Par pašvaldībām” 21.panta pirmās daļas 2.punktu un likuma “Par pašvaldību budžetiem” 22. un 22.1 pantu, likuma „Par valsts budžetu 2021.gadam” 12.panta otrās daļas 1.punktu, Ministru kabineta 10.12.2019. noteikumiem Nr.590 „Noteikumi par pašvaldību aizņēmumiem un galvojumiem”, 2020.gada 21.augusta Vienošanās par Eiropas Savienības fonda projekta īstenošanu Nr.4.2.2.0/20/I/006, Finanšu komitejas 2021.gada 17.jūnija sēdes atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj**:

1. Lūgt Pašvaldību aizņēmumu un galvojumu kontroles un pārraudzības padomē atļauju ņemt ilgtermiņa aizņēmumu līdz **1 264 199.34 EUR** (viens miljons divi simti sešdesmit četri tūkstoši viens simts deviņdesmit deviņi *euro* 34 centi) Valsts kasē ar Valsts kases noteikto procentu likmi, uz 20 gadiem ERAF projekta Nr.4.2.2.0/20/I/006 „Energoefektivitātes paaugstināšana Daugavpils pilsētas pašvaldības ēkā, Vienības ielā 30, Daugavpilī” īstenošanai.

2. Aizņēmumu izņemt pa gadiem:

 2021.gadā – 1 232 033.93 euro;

 2022.gadā – 32 165.41 euro.

3. Aizņēmuma pamatsummu sākt atmaksāt ar 2023. gada martu.

4.Garantēt aizņēmuma atmaksāšanu, paredzot aizņēmuma atmaksāšanai nepieciešamos līdzekļus, turpmāko gadu Daugavpils pilsētas pašvaldības budžetos.

5. Paredzēt 2022.gadā pašvaldības līdzfinansējumu projekta finansēšanai 45 096.88 (četrdesmit pieci tūkstoši deviņdesmit seši *euro* 88 centi) apmērā.

**5.§ (392)**

**Par apropriācijas palielināšanu un līdzekļu piešķiršanu no pamatbudžeta programmas „Izdevumi neparedzētiem gadījumiem” Daugavpils pilsētas domei**

**E.Upeniece, I.Prelatovs**

A.Elksniņš izsaka priekšlikumu šo jautājumu skatīt nākošai Domei.

Debates: V.Kononovs.

Sēdes vadītās I.Prelatovs lūdz deputātus balsot par A.Elksniņa priekšlikumu.

Atklāti balsojot: PAR – 5 (A.Elksniņš, A.Gržibovskis, V.Kononovs, N.Kožanova, M.Lavrenovs), PRET – 3 (A.Broks, R.Joksts, J.Lāčplēsis), ATTURAS – 5 (J.Dukšinskis, L.Jankovska, I.Kokina, I.Prelatovs, H.Soldatjonoka), **Daugavpils pilsētas dome nolemj:**

Priekšlikums nav pieņemts.

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 37., 40.punktu, ņemot vērā Daugavpils pilsētas domes Finanšu komitejas 2021.gada 17.jūnija sēdes atzinumu, atklāti balsojot: PAR – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), PRET – 3 (A.Elksniņš, A.Gržibovskis, V.Kononovs), ATTURAS – 2 (N.Kožanova, M.Lavrenovs), **Daugavpils pilsētas dome nolemj:**

Palielināt apropriāciju Daugavpils pilsētas domei (reģ.Nr.90000077325, juridiska adrese: Kr. Valdemāra iela 1, Daugavpils) pamatbudžeta programmā „Investīciju projekti (izņemot ES un citu finanšu instrumentu finansētie projekti)” par **303 573 EUR** (trīs simti trīs tūkstoši pieci simti septiņdesmit trīs euro 00 centi) saskaņā ar pielikumu, būvprojekta izstrādei objektā „Daugavpils lidlauka un pieguļošās teritorijas attīstība Lidostas ielā 4, Lociki, Naujenes pagastā, Daugavpils novadā”, tai skaitā:

1. Dotācija no aizņēmuma līdzekļiem 273 789 EUR (divi simti septiņdesmit trīs tūkstoši septiņi simti astoņdesmit deviņi euro 00 centi);
2. Dotācija no pamatbudžeta programmas „Izdevumi neparedzētiem gadījumiem” 29 784 EUR (divdesmit deviņi tūkstoši septiņi astoņdesmit četri euro 00 centi) līdzfinansējuma nodrošināšanai.

Pielikumā: Daugavpils pilsētas domes pamatbudžeta programmas „Investīciju projekti

 (izņemot ES un citu finanšu instrumentu finansētie projekti)” ieņēmumu un

 izdevum tāmes grozījumi 2021.gadam.

A.Elksniņš lūdz Juridiskam departamentam uz 1.jūliju sagatavot pamatojumu līguma laušanai**.**

Par balsošanas motīviem: V.Kononovs, J.Lāčplēsis.

**6.§ (393)**

**Par līdzekļu piešķiršanu no pamatbudžeta programmas „Izdevumi neparedzētiem gadījumiem” Daugavpils pilsētas domes pamatbudžeta programmai „Daugavpils pilsētas vēlēšanu komisija”**

**A.Kokina, I.Prelatovs**

Pamatojoties uz likuma „Par pašvaldībām” 21.panta pirmās daļas 2.punktu, ņemot vērā Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 40.punktu*,* Domes Finanšu komitejas 2021.gada 17.jūnija sēdes atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Piešķirt papildus līdzekļus Daugavpils pilsētas domei (reģ. Nr. 90000077325, juridiskā adrese: K.Valdemāra iela 1, Daugavpils)pamatbudžetaprogrammai „Daugavpils pilsētas vēlēšanu komisija” **3 732 EUR** (trīs tūkstoši septiņi simti trīsdesmit divi euro, 00 centi) apmērā no pamatbudžeta programmas „Izdevumi neparedzētiem gadījumiem” .
2. Veikt apropriācijas palielināšanu Daugavpils pilsētas domes pamatbudžeta programmā „Daugavpils pilsētas vēlēšanu komisija” saskaņā ar pielikumu.

Pielikumā: Daugavpils pilsētas domes pamatbudžeta programmas „Daugavpils pilsētas

 vēlēšanu komisija” ieņēmumu un izdevumu tāmes grozījumi 2021.gadam.

**7.§ (394)**

**Par kustamās mantas atsavināšanu**

**A.Nikolajevs, I.Prelatovs**

V.Kononovs jautā, vai ir izvērtēts, vai šī kustamā manta būtu lietderīga izmantošanai pašvaldībai, nodrošinot bērnu pasākumus vai vasaras nometnes?

A.Nikolajevs atbild, ka tādas informācijas nav.

A.Elksniņš jautā, vai pārdodam pa bilances vērtību, atlikušo vai ir novērtējums?

A.Nikolajevs atbild, ka novērtējuma nav, bet tika saņemts izraksts no Centrālās grāmatvedības par bilances vērtību.

J.Lāčplēsis jautā, vai tā ir izsoles starta cena?

A.Nikolajevs atbild, ka tā ir kustamās mantas izsoles sākumcena un izsoles solis būs 200 EUR.

Pamatojoties uz likuma “Par pašvaldībām” 21.panta pirmās daļas 19.punktu, Publiskas personas mantas atsavināšanas likuma 3.panta otro daļu, 4.panta 1.1 daļu, 6.panta otro daļu, 8.panta ceturto un piekto daļu, 9.panta trešo daļu, 10.panta pirmo un otro daļu, ņemot vērā Daugavpils pilsētas domes Centralizētās grāmatvedības 2021.gada 12.maija izziņu Nr.2.-2/53, Daugavpils pilsētas pašvaldības dzīvojamo māju privatizācijas un īpašuma atsavināšanas komisijas 2021.gada 3.jūnija sēdes protokolu Nr.5 (5.punkts), Daugavpils pilsētas domes Īpašuma komitejas 2021.gada 17.jūnija sēdes atzinumu un Finanšu komitejas 2021.gada 17.jūnija sēdes atzinumu, atklāti balsojot: PAR – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), PRET – 1 (V.Kononovs), ATTURAS – 4 (A.Elksniņš, A.Gržibovskis, N.Kožanova, M.Lavrenovs), **Daugavpils pilsētas dome nolemj:**

 1. Atļaut atsavināt, pārdodot izsolē, Daugavpils pilsētas domes bilancē esošās 4 (četras) mobilās mājiņas, 2 (divus) dzīvojamos vagoniņus, 2 (divus) grillnamiņa komplektus, pārvietojamo kempinga ofisu, būvi - noliktavu, apkures krāsni un metāla žoga komplektu (turpmāk - Kustamā manta), kas atrodas uz zemesgabala ar kadastra apzīmējumu 05000300107 Dzintaru un Kokneses ielas krustojumā.

 2. ApstiprinātKustamās mantas kopējo nosacīto cenu jeb izsoles sākumcenu **4487,19 EUR** (četri tūkstoši četri simti astoņdesmit septiņi eiro19 centi) un izsoles noteikumus.

 Izpirkšanas termiņi: nosolītā summa (PVN 21% jāmaksā papildus) pircējam jāsamaksā nedēļas laikā kopš izsoles dienas.

 3. Gadījumā, ja uz izsoli pieteiksies vai izolē piedalīsies viens pretendents, atsavināmo Kustamo mantu pārdot vienīgajam pretendentam, ja tiek pārsolīta izsoles sākumcena.

 4. Kustamās mantas izsoli, pamatojoties uz šim lēmumam pievienotajiem izsoles noteikumiem veikt izsoles komisijai šādā sastāvā:

 Komisijas priekšsēdētāja: I.Funte, Daugavpils pilsētas domes (turpmāk – Dome) Īpašuma

 pārvaldīšanas departamenta vadītāja.

 Komisijas priekšsēdētājas

 vietnieks: A.Nikolajevs, Domes Īpašuma pārvaldīšanas departamenta

 Nekustamā īpašuma nodaļas vadītājs.

 Komisijas locekļi: A.Vilcāne, Domes Īpašuma pārvaldīšanas departamenta Īpašuma

 atsavināšanas un iznomāšanas daļas vadītāja;

 E.Kavševiča-Semjonova, Domes Īpašuma pārvaldīšanas

 departamenta juriste;

 I.Ilarionova, Domes Īpašuma pārvaldīšanas departamenta

 Nekustama īpašuma izvērtēšanas vecāka speciāliste;

 O.Paļčevska, Domes Īpašuma pārvaldīšanas departamenta

 Nekustamā īpašuma speciāliste

 5.Līdzekļus, kas tiks iegūti par Kustamo mantu, ieskaitīt Daugavpils pilsētas pašvaldības budžetā.

 6. Līdzekļus, kas tiks iegūti no reģistrācijas maksām par atsavināmo Kustamo mantu, izmaksāt izsoles komisijas locekļu darba apmaksai.

Pielikumā: Kustamās mantas izsoles noteikumi.

**8.§ (395)**

**Par SIA „Daugavpils lidosta” piederošā nekustamā īpašuma Daugavpilī, Naujenes pagastā, „Lociki”, kadastra Nr.4474 002 0029, pieņemšanu bezatlīdzības lietošanā un neatkarīga eksperta aviācijas jomā atlīdzības noteikšanu**

**N.Jefimovs, I.Prelatovs**

A.Elksniņš jautā, kādiem nolūkiem ir nepieciešams eksperts?

N.Jefimovs atbild, ka saskaņā ar uzņēmuma līgumu par lidostas projektēšanu, tiek plānots nozīmēt atbildīgo personu, kuras pienākums būs izvērtēt projektētāja veikta darba atbilstību izvirzītajām prasībām, tāpēc ir nepieciešams eksperts šajā jomā.

A.Elksniņš jautā, kurš no darbiniekiem ir atbildīgs par projekta tehniski ekonomiskā pamatojuma pieņemšanu?

N.Jefimovs atbild, ka pieņemšanas-nodošanas aktu tika parakstīja tāda persona, kura parakstīja līgumu par tehniski ekonomiskā pamatojuma izstrādi, bet tas jāskatās dokumentos.

A.Elksniņš jautā, kurš tika sastādījis tehnisko uzdevumu projektēšanai?

N.Jefimovs atbild, ka tehnisko uzdevumu tika sastādīja Daugavpils pilsētas domes Iepirkumu nodaļas komisija.

Debates (A.Elksniņš, V.Kononovs, J.Lačplēsis)

Pamatojoties uz likuma „Par pašvaldībām” 14.panta pirmās daļas 2.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.1 pantu, ņemot vērā, ka ar Daugavpils pilsētas domes 05.05.2021. lēmumu Nr.252 „Par aizņēmuma ņemšanu investīciju projekta „Būvprojekta izstrāde objektā „Daugavpils lidlauka un pieguļošās teritorijas attīstība Lidostas ielā 4, Lociki, Naujenes pagastā, Daugavpils novadā”” tika atbalstīta Daugavpils pilsētas domes investīciju projekta realizācija, ņemot vērā, ka Daugavpils pilsētas domes atklāta konkursa DPD 2020/160 “Būvprojekta izstrāde un autoruzraudzības veikšana objektā „Daugavpils lidlauka un pieguļošās teritorijas attīstība Lidostas ielā 4, Lociki, Naujenes pagastā, Daugavpils novadā” rezultātā tiek plānots noslēgt Uzņēmuma līgumu iepirkuma procedūrai DPD 2020/160 starp Daugavpils pilsētas domi un piegādātāju apvienību “Setec un REM PRO”, kas paredz par līguma izpildi atbildīgās personas nozīmēšanu, ņemot vērā SIA „Daugavpils lidosta” 16.06.2021. dalībnieku sapulcē piešķirto kapitāla daļu turētāja atļauju Patapinājuma līguma par nekustamā īpašuma nodošanu bezatlīdzības lietošanā slēgšanai, ņemot vērā Finanšu komitejas 2021.gada 17.jūnija sēdes atzinumu, atklāti balsojot: PAR – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), PRET – 3 (A.Elksniņš, A.Gržibovskis, V.Kononovs), ATTURAS – 2 (N.Kožanova, M.Lavrenovs), **Daugavpils pilsētas dome nolemj:**

1. Pieņemt bezatlīdzības lietošanā no SIA „Daugavpils lidosta”, reģistrācijas Nr.41503036354, nekustamo īpašumu - zemesgabalu (kopējā platība 231,77 ha) ar tajā esošajām 5 palīgēkām pēc adreses Daugavpilī, Naujenes pagastā, „Lociki”, kadastra Nr.4474 002 0029, investīciju projekta „Būvprojekta izstrāde objektā „Daugavpils lidlauka un pieguļošās teritorijas attīstība Lidostas ielā 4, Lociki, Naujenes pagastā, Daugavpils novadā”” realizācijai.
2. Paredzēt Daugavpils pilsētas domei naudas līdzekļus 20000 EUR (divdesmit tūkstoši *euro* 00 centi) apmērā neatkarīga eksperta aviācijas jomā piesaistei investīciju projekta „Būvprojekta izstrāde objektā „Daugavpils lidlauka un pieguļošās teritorijas attīstība Lidostas ielā 4, Lociki, Naujenes pagastā, Daugavpils novadā”” realizācijai.
3. Piešķirt 2021.gadā naudas līdzekļus 10000 EUR (desmit tūkstoši *euro* 00 centi) apmērā no pamatbudžeta programmas „Izdevumi neparedzētiem gadījumiem” Daugavpils pilsētas domei neatkarīga eksperta aviācijas jomā piesaistei.
4. Veikt apropriācijas palielināšanu Daugavpils pilsētas domes pamatbudžeta programmā “Iestādes darbības nodrošināšana” saskaņā ar pielikumu.
5. Paredzēt neatkarīga eksperta aviācijas jomā piesaistei investīciju projekta „Būvprojekta izstrāde objektā „Daugavpils lidlauka un pieguļošās teritorijas attīstība Lidostas ielā 4, Lociki, Naujenes pagastā, Daugavpils novadā”” realizācijai naudas līdzekļus 10000 EUR (desmit tūkstoši *euro* 00 centi) 2022.gada pašvaldības budžetā.
6. Pilnvarot Domes izpilddirektori Sabīnu Šņepsti parakstīt ar šā lēmuma izpildi saistītos dokumentus.

Pielikumā: 1. Patapinājuma līguma par nekustamā īpašuma nodošanu bezatlīdzības lietošanā projekts.

 2. Daugavpils pilsētas domes pamatbudžeta programmas “Iestādes darbības nodrošināšana” ieņēmumu un izdevumu tāmes grozījumi 2021.gadam.

Sēdi slēdz plkst. 9.35

Sēdes vadītājs:

Domes priekšsēdētājs *(personiskais paraksts)* I.Prelatovs

Protokoliste *(personiskais paraksts)* I.Šindina